Ratatouille (V) | SARIE
Ratatouille (V)	deur Barbara Joubert
50 ml olyfolie 2 uie, grofgekap 3 rooi soetrissies, in blokke gesny 2 geel soetrissies, in blokke gesny 2 groot eiervrugte, in blokke gesny 1 blik (400 g) heel tamaties
6 murgpampoentjies, in skywe van sowat 2 cm gesny
1 x 50 g-pakkie tamatiepuree 5 ml suiker • 2 lourierblare
4 takkies vars tiemie (of 5 ml droë tiemie) 4 knoffelhuisies, fyngekap sout en vars gemaalde swartpeper na smaak
Verhit die olyfolie in ’n groot kastrol en braai die uie vir so 5 minute tot sag en deurskynend. Plaas die soetrissies in die kastrol en braai nog 4 minute. Voeg die res van die bestanddele by en meng goed. Geur met sout en vars gemaalde swartpeper. Maak toe met deksel en laat kook vir 15 – 20 minute. Laat afkoel en hou in die yskas tot benodig. Garneer met gekapte pietersielie.